ועדת העבודה, הרווחה והבריאות, כנסת 18, פרוטוקול מספר 174, 2009-12-28 13:25

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק הסדרת העיסוק במקצועות הבריאות (תיקון) (הרחבת תחולת החוק למקצועות בריאות נוספים), התשס"ט-2008.

חיים כץ: ניגש להצביע על בקשת רביזיה של חבר הכנסת אחמד טיבי.

חיים כץ: מי בעד הצעת הרביזיה?

חיים כץ: מי נגד?

חיים כץ: הצבעה בעד הצעת רביזיה על הצעת חוק הסדרת העיסוק במקצועות הבריאות (תיקון) (הרחבת תחולת החוק למקצועות בריאות נוספים), התשס"ט-2008 – 2 נגד – 1 נמנעים – אין הצעת הרביזיה נתקבלה.

חיים כץ: הצעת הרביזיה, נתקבלה.

ג'ודי וסרמן: על שולחן הוועדה מונחות שתי בקשות לרביזיה.

ג'ודי וסרמן: עכשיו כאשר החוק נפתח יש נושאים לדיון, אחד של חבר הכנסת טיבי, לפתוח את סעיף 58 ולתקן את התקופה של 3 שנים וחצי, והשנייה של משרד הבריאות, שמתייחסת לסעיף 12 להצעת החוק ומבקשת להאריך את המועד הקבוע בסעיף 57 לחוק המקורי, שעניינו ההוראות האיסוריות.

ג'ודי וסרמן: בהתאם לחוק המקורי, חוק מקצועות בריאות, משנת 2008, נקבע שההוראות האיסוריות ייכנסו לתוקף שנה מיום התחילה של החוק, כלומר ב-30 בינואר 2010.

ג'ודי וסרמן: ממועד זה אסור יהיה להעסיק אנשים, אלא אם כן הם מחזיקים ברישיון, ואסור יהיה לעוסקים לקרוא לעצמם בתואר פיזיותרפיסטים וכולי, אלא אם כן הם מחזיקים ברישיון.

ג'ודי וסרמן: עד היום משרד הבריאות טרם ערך בחינות לאנשים שחייבים לגשת לבחינות ולכן אם לא יוארך המועד הזה בתקופה נוספת של שנה כפי שמשרד הבריאות מבקש כדי לאפשר לאנשים לגשת לבחינות, קיים חשש שבסוף ינואר 2010 האנשים הללו יפוטרו.

ג'ודי וסרמן: משרד הבריאות מבקש להאריך את המועד של ההוראות האיסוריות כך שלא ייכנסו לתוקף במשך שנה נוספת, כלומר תחילתן של ההוראות האיסוריות יהיה 30 בינואר 2011.

ג'ודי וסרמן: זה סעיף שאושר כבר בנוסח הקודם, סעיף 12, תיקון סעיף 57 לחוק הסדרת העיסוק במקצועות הבריאות, התשס"ח-2008: "בסעיף 57 לחוק העיקרי, במקום "שנה" יבוא "שנתיים".

ג'ודי וסרמן: " אם הוועדה רוצה לדון רק בסעיף הזה ולא בסעיפים אחרים צריך לאשר פיצול של הסעיף.

אחמד טיבי: אני מבקש, לפרוטוקול, לדון בבקשה שלי.

חיים כץ: נעלה להצבעה בקשה לפיצול.

ג'ודי וסרמן: לפי סעיף 121 לתקנון הוועדה יכולה לבקש לפצל את הצעת החוק, כך שבשלב ראשון יובא לאישור המליאה רק חלק מהצעת החוק.

חיים כץ: מי בעד הפיצול?

חיים כץ: מי נגד?

חיים כץ: הצבעה בעד ההצעה לפצל את סעיף 12 בהצעת החוק – 4 נגד – אין נמנעים – אין ההצעה נתקבלה.

חיים כץ: אנו מפצלים את סעיף 12.

חיים אורון: האם לא צריך קודם לאשר את הפיצול במליאה?

ג'ודי וסרמן: הפיצול צריך לבוא לאישור המליאה.

ג'ודי וסרמן: בכפוף לאישור המליאה על הפיצול, מדובר על תיקון סעיף 57: "בסעיף 57 לחוק העיקרי, במקום "שנה" יבוא "שנתיים".

ג'ודי וסרמן: "

חיים כץ: מי בעד סעיף 12 המתקן את סעיף 57 לחוק העיקרי?

חיים כץ: מי נגד?

חיים כץ: הצבעה בעד סעיף 12 להצעת החוק (תיקון סעיף 57 לחוק העיקרי) עם התיקון כפי שהוקרא – 4 נגד – אין נמנעים – אין הסעיף נתקבל.

חיים כץ: סעיף 12 נתקבל.

אחמד טיבי: אני מבין שאתה מתנגד בשלב זה לדון בהצעה שלי.

חיים כץ: נכון.

ג'ודי וסרמן: בסעיף 58(ג), הסעיף שמאפשר פטור מבחינות לאנשים שעסקו במקצוע ערב יום התחילה, בדיון הקודם הוחלט בוועדה לקצר את התקופה לשלוש שנים וחצי.

ג'ודי וסרמן: בדיוק על זה קיימת הבקשה לרביזיה של חבר הכנסת טיבי.

חיים כץ: הרביזיה שהתקבלה.

אחמד טיבי: אבל היושב-ראש לא קבע בשלב זה מתי יתקיים הדיון.

ג'ודי וסרמן: בנוסח שמונח כרגע בפני הוועדה, שבו נקבעה תקופה של שלוש שנים וחצי – עם הרביזיה של חבר הכנסת טיבי כמובן – יש חובה להגיש בקשה למשרד הבריאות בתוך 12 חודשים מיום תחילתו של החוק.

ג'ודי וסרמן: כלומר, עד ליום 30 בינואר 2010.

ג'ודי וסרמן: מי שלא יגיש בקשה לפטור מבחינות עד המועד הזה לא יוכל להיות פטור מבחינה.

ג'ודי וסרמן: לכן אנחנו מבקשים להאריך את המועד שמאפשר להגיש בקשה לפטור מבחינה ל-24 חודשים.

שמרית גיטלין שקד: אחרת לא תהיה כמעט משמעות להחלטה של הוועדה לקצר את התקופה.

ג'ודי וסרמן: זה סעיף שלא יעלה לאישור המליאה והוא נשאר בוועדה.

ג'ודי וסרמן: אנחנו מבקשים שבנוסח שהוועדה תדון בו בהמשך יהיה כתוב "24 חודשים".

חיים כץ: מה אומר משרד הבריאות?

אמיר שנון: אני מבין שזה עדיין דבר תיאורטי.

חיים כץ: נכון.

חיים כץ: אחרת, לא יוכלו להגיש בקשה.

אמיר שנון: ההערה השנייה, אין בעיה שמי שיחול לגביו השינוי, כלומר אלה שיש להם ניסיון של בין 3.5-5 שנים יוכלו להגיש את הבקשה.

חיים כץ: במקום שנה – שנתיים.

אמיר שנון: אבל האחרים היו צריכים כבר להגיש את הבקשה.

חיים כץ: אז הם הגישו.

אמיר שנון: נכון, ולכן אין לי שום עניין לתת להם ארכה של שנה נוספת להגיש את הבקשה שלהם.

חיים כץ: ואלה שבין 3.5-5 שנים?

אמיר שנון: אלה שבין 3.5-5 שנים – זה מקובל עלינו.

אמיר שנון: אלה שכבר 5 שנים ומעלה – להם אני לא רוצה להאריך את המועד.

אמיר שנון: אני מבקש לסגור עניינים.

ג'ודי וסרמן: אתה מבקש להאריך את התקופה לשנה נוספת רק לגבי התקופה שתתווסף, לאלה שיש להם ניסיון של 3.5-5 שנים.

אמיר שנון: רק לגבי מי שיחול לגביו השינוי.

ג'ודי וסרמן: אפשר להצביע כך שזה יישאר בנוסח שהונח בפני הוועדה: "במקום "12 חודשים" יבוא "24 חודשים"" לגבי הקבוצה שהתווספה, במידה ותתווסף.

חיים כץ: הוא אמר שאם זה נשאר 5 שנים אז אין משמעות להארכה.

חיים כץ: היום זה 5 שנים, אין כלום.

חיים כץ: אם נקבל את הצעת החוק כלשונה בלי שינוי – זה 3.5 שנים.

חיים כץ: התברר שאנשים לא יכולים להגיש בקשות כי הזמן להגשת הבקשות עומד להסתיים בעוד חודש, ולכן רוצים לתת להם ארכה.

חיים אורון: זה יהיה תקף לגבי כל תקופה שנחליט עליה אחר-כך?

חיים כץ: נכון.

אריה אלדד: מי שהתחיל לעבוד לפני 6 שנים צריך להגיש בקשה?

שמרית גיטלין שקד: הוא היה צריך להגיש בקשה כי הוא מבקש שיפטרו אותו מבחינה.

אמיר שנון: יש שתי אופציות: הראשונה, שהיתה לו תעודת הכרה ואז הוא הגיש בקשה להחליף אותה.

חיים כץ: היה לו זמן להגיש, והוא הגיש.

חיים כץ: לאחרים לא היה זמן להגיש.

אמיר שנון: האופציה השנייה, שהוא נכלל בסעיף הזה, שהוא עסק 5 שנים ואז הגיש בקשה שבה הוכיח שהוא עסק 5 שנים.

חיים כץ: אלה הגישו.

חיים כץ: אני רוצה להעלות להצבעה את ההצעה להאריך את משך הזמן שבו מתאפשר להגיש בקשה לפטור מבחינה, כאשר ייכנס החוק לתוקפו, לשנתיים.

חיים כץ: מי בעד?

חיים כץ: מי נגד?

חיים כץ: הצבעה בעד התיקון המוצע בסעיף 58(ג) לחוק העיקרי, כפי שהוקרא – 3 נגד – אין נמנעים – אין הסעיף נתקבל.

חיים כץ: הסעיף נתקבל.

חיים כץ: תודה רבה.

חיים כץ: הישיבה נעולה.